หลังจากกว่าจะจองได้ที่นั่ง และขับรถตาม google map จนเจอคอมมูนิตี้มอลลฺเล็กๆ นี้ ที่จอดรถคือเนืองแน่นมาก 

พอเข้าไปในร้านมีสาวสวยในชุดกิโมโนมาต้อนรับ เราเลือกชุดโอมากาเสะแบบสึมามิ อีกคนนึงเลือกแบบซูชิทั้งหมด

โดยภาพรวม ข้าวซูชิอร่อยดีมากค่ะ เม็ดเรียงสวย มีทั้งแบบหุงน้ำส้มแดง และสีขาวธรรมดา

ที่ชอบ คือ อุนิ ไข่หวาน ไอติม คังบุรี ปลาไหล และซุป หลายอย่างใช้ส้มยุสุนำ เราชอบกลิ่นยุสุเลยปลื้ม

ที่เฉยๆ คือ ชูโทโร่ แซลมอน และหลายคำที่เป็นปลาแต่ใช้วาซาบิออกจะเผ็ดนิดนึงเมื่อเทียบกับที่อื่น และแอพพิไทเซอร์

เชฟอาจจะคุยน้อยไปนิด เพราะวันที่ไปคนเยอะมาก ปกติไปร้านโอมากาเสะจะชอบคุยกับเชฟเยอะๆ ได้ความรู้เรื่องปลาที่ทานดีจ้า